b'\n_START_ARTICLE_\nMababang Bicutan, Taguig\n_START_SECTION_\nKasaysayan\n_START_PARAGRAPH_\nNoong mga unang panahon, ang Bicutan ay isang gubat. Walang nakatira doon. Naging taguan ng mga tulisan ang nasabing pook.  Ang mga ito di-umano ay nakaiwan ng mga kayamanang ibinaon sa gubat. Nang sila\xe2\x80\x99y umalis, maraming mamamayan ang nagtungo doon at \xe2\x80\x9cnagbikot\xe2\x80\x9d na ang ibig sabihin ay naghukay ng kayamanan. Naging bicotan o Bicutan ang tawag sa pook na yaon mula noon._NEWLINE_Bago magkadigma noong 1941, mayroon nang ilang naninirahan sa Lower Bicutan na lupang militar. Noong kapanahunan ni Pangulong Diosdado Macapagal, bumaba ang isang proklamasyon at ang nayon ay natatag. Hindi nalaunan naragdagan ng iba pang purok at sa nayon ang Bikutan ang pinakamalaking nayon sa Taguig. Ang kabuuan ng mga naninirahan sa Bicutan ay 67,238. Ang unang mga naninirahan dito ay taga karatig barangay ng Bagumbayan at Hagunoy. Subali\xe2\x80\x99t sa kasalukuyan, marami na ang nangaling sa iba\xe2\x80\x99t ibang lugar._NEWLINE_Marami sa mga barangay ay mangingisda at magsasaka, at sa kabila ng kanilang kahirapan at angkin kasipagan, napagtapos nila ang kanilang mga anak sa mga iba\xe2\x80\x99t ibang propesyon. Marami sa kanila ngayon ay nasa ibang bansa._NEWLINE_Ang patrona ng Bicutan ay ang Sagrada Familia at sa nayon, ang Bicutan ay kasama na sa Parokya ng Banal na Rosaryo.'